नेपालको उड्डयन इतिहासमा आन्तरिक उडानमा धेरै दुर्घटना हुने गरे पनि अन्तर्राष्ट्रिय एयरलाइन्सको दुर्घटनाको सन्दर्भमा धेरै नराम्रा घटना भएका छैनन् । हिजो फागुन २८ गते बङ्लादेशको राजधानी ढाकाबाट आएको उक्त देशको निजी हवाई कम्पनी युएस–बाङ्ला एयरको जहाज त्रिभुवन विमानस्थलको धावन मार्गमा भएको पहिलो ठूलो दुर्घटनामा गनिएको छ । अहिलेसम्म नेपालमा विदेशी एयरलाइन्सको आठ जहाज दुर्घटनामा परेका छन् । हिजो दुर्घटनाग्रस्त भएको जहाजमा रहेका ६७ यात्रु र चालक दलका चार सदस्यमध्ये चालक दलका सबै सदस्य सहित ४९ जना यात्रुको मृत्यु भएको छ भने २२ जना घाइते भएका छन् । आज प्रकाशित दैनिक पत्रिकाले यो घटनालाई ब्यानर समाचार बनाएका छन् ।
